<classify> Timu hiyo ilishindwa kucheza mechi zake dhidi ya Prisons na Mwadui ya Shinyanga za Ligi Kuu ya Tanzania Bara ili kuipisha timu hiyo kushiriki mechi za kimataifa za kujipima nguvu zilizoshirikisha timu nne kutoka Zambia, Zimbabwe na Tanzania.Katika michuano hiyo iliyoshirikisha pia timu za wenyeji, Zanaco FC na Zesco United pamoja na Chicken Inn ya Zimbabwe, Azam FC iliibuka bingwa. Azam FC itamenyana na Prisons Februari 24, mwaka huu Uwanja wa Sokoine mjini Mbeya kabla ya kumenyana na Stand United Machi 16, Uwanja wa Azam Complex, Chamazi, Dar es Salaam.Lakini timu zote zitaendelea na ratiba iliyopo ya Ligi Kuu, Azam FC ikimenyana na wenyeji Coastal Union Uwanja wa Mkwakwani, Tanga Jumapili, wakati Stand United wataikaribisha Simba Jumamosi mjini Shinyanga na Prisons wataifuata Mwadui FC Jumapili.Baada ya kurejea nchini, Azam FC ilicheza mechi yake ya kwanza juzi kwenye Uwanja wa Azam Complex, Chamazi na kushinda 1-0 dhidi ya Mwadui FC, huku bao hilo pekee likifungwa na Kipre Tchetche dakika ya 18.  <topic>: michezo 